TV7 JERUUSALEMMA UUDISED
Meie tänased teemad -
Jordaania parlament ei tunnusta Iisraeli riiki.
Iraani telesaates simuleeriti Tel Avivi pommitamist.
Jordaania šeiki sõnul andis Allah Iisraeli juutidele.
Iraan on arendanud uusi, võimsaid tsentrifuuge.
Iisraeli minister on vastu eutanaasia seaduseelnõule.
Värskendati raamatukogu Surnumere kirjarullidele.
TV7 Jeruusalemma Uudistest - Shalom!
Arutz Sheva väitel teatas hiljuti Jordaania parlament
vastuseisust Iisraeli nõudele, et PO tunnustaks Iisraeli juudiriigiks.
Jordaania rõhutas vajadust rajada iseseisev Palestiina riik
1967. a eelsetesse piiridesse, pealinnaga Ida-Jeruusalemmas.
Jordaania parlamendi alamkoda on vastu kõigile lõpplepetele,
kus ei esine kõiki rahvusvahelise legitiimsete resolutsioonide kohaseid
võtmeküsimusi ja rahuprotsessi ülesandeid,
teisisõnu Araabiamaade 2002. a rahualgatust.
Jordaania avaldus õhutas enda huvides arvestama
põgenike püsivat seisukohta Jeruusalemma, julgeoleku,
vee ja asunduste osas.
Lisaks ei aktsepteerivat Jordaania selliseid raamleppeid,
kus ei tagata ega kaitsta kõiki Jordaania rahvuslikke huve
ja mis õõnestavad selle julgeolekut ning regionaalset kaitset.
The Times of Israeli teatel oli Iraani rahvustelevisiooni saates:
"Röövlindude õudusunenägu" näidatud arvutisimulatsiooni
Iraani droonidest ja rakettidest, mis pommitasid muuhulgas Tel Avivi,
Haifat, Ben Gurioni lennujaama ja Dimona tuumareaktorit,
oletatava vastureaktsioonina Iisraeli või USA rünnakule
Iraani Islamivabariigi vastu.
Videoklipp oli eetris ajal, kui Iraanis on tihenenud
USA-vastased kõned ja tegevus.
Iraan teatas hiljuti, et saatis Põhja-Atlandile sõjalaevu.
Samal ajal nimetas Iraani ülemjuht, ajatollah Khamenei
ameeriklasi valetajaiks, kes väidavad end Iraani sõpradeks,
kuid kukutaksid võimalusel selle valitsuse.
Khamenei meelest oli USA mõte kärpida
Iraani kaitseseadmete tootmist üllatavalt lõbus.
Arutz Sheva teatel kritiseeris Jordaania islamiõpetlane,
šeik Ahmad Adwani palestiinlasi Koraani moonutamise eest.
Tema sõnul olevat Allah lubanud Iisraeli juutidele.
Ta tsiteerib Koraani 5. suura 21. salmi,
mille väitel Allah andis Iisraeli Kohtupäevani juutidele,
ja 26. suura 59. salmi, mille järgi on juudid Iisraeli pärijad.
Adwan imestab, kust Koraani moonutajad võtsid nime Palestiina,
kui Allah on juba andnud Iisraelile nimeks Püha maa
ja pärandanud selle Kohtupäevani Iisraeli lastele
ning Koraanis Palestiinat ei mainita.
Adwani väitel on väär nn palestiinlastel nõuda Iisrael endale.
Mis puutub juute ja nende maad puudutava Koraani osade eitamisest
siis nn palestiinlaste nõudmine ebaõnnestub.
Adwani väitel hülgab Allah ja alandab palestiinlasi,
kuna Allah olevat ainus, kes juute kaitseb.
Šeik rääkis palestiinlastest karmilt nimetades neid laste, vanurite
ja naiste tapjaiks, kuna nad kasutavad inimkilpe,
et süüdistada juute valelikult nende tulistamises.
Adwani väitel nägi ta, kuidas nn palestiinlased
kasutasid sama taktikat 1970. aastail Jordaania vastu.
Adwani sõnul palestiinlased valetavad,
et avalikku arvamust enda kasuks pöörata.
Adwan on varem öelnud, et tema toetus juutidele
johtub iseseisvuse tunnistamisest ja usust Koraani,
mis sellest räägib ja mida ta mitmes kohas rõhutab.
Adwani sõnul on juudid rahumeelsed inimesed,
kes kaitsevad end vaid siis, kui neid rünnatakse,
ja tekitavad ründajaile võimalikult väikest kahju.
Arutz Sheva vahendab AFP uudist, mille järgi Iraani tuumaprojekti juht,
Ali Akbar Salehi olevat teatanud, et Iraan on arendanud uusi,
15 korda võimsamaid tsentrifuuge,
kui need, mida praegu uraani rikastamiseks kasutatakse.
Novembris Iraani ja 6 suurriigi vahel sõlmitud leppe alusel
ei tohi Iraan kasvatada oma tsentrifuugide arvu.
Salehi sõnul ei riku uute tsentrifuugide arendamine lepet
ning leppe uuringute ja arendamise artikkel lubavat vastavat tegevust.
Iraanil on hetkel ca 19 000 tsentrifuugi,
millest 10 000 on nn 1. põlvkonna tsentrifuugid,
mida on kasutatud uraani rikastamiseks.
Asendatud on u 1000 3 - 5 korda võimsamat seadet, kuid need ei tööta.
Salehi ei teatanud, millal uued tsentrifuugid käivitatakse,
kuid esimene seade viiakse Teheranist läänes asuvasse
meditsiinikeskusesse paari-kolme kuu jooksul.
Salehi teatas uute tsentrifuugide arendamisest esmalt detsembri lõpus.
Avaldus tekitas probleeme Genfi leppe jõustamises.
Hiljem otsustati, et lepe jõustub 20. jaanuaril.
Pikaajalise tuumaleppe sõlmimiseks jätkavad Iraan ja 6 suurriiki
kuu lõpus kõnelusi New Yorgis.
Salehi väitel ei piira Iraani ja suurriikide tuumalepe uuringuid.
Arutz Sheva teatel on minister Uri Orbach vastu
seaduseelnõule, mis lubaks parandamatult haigete patsientide
eutanaasiat arstide poolt.
Seaduseelnõu järgi võtaks patsient ise surmavat mürki,
ja arst ei saaks kriminaalsüüdistust.
Orbach tahab teha kõik, et seadus ei jõustuks.
Minister Orbachi nägemuse järgi tähendaks seadus
raskelt haigete hävitamist ja sarnaselt teiste
liberaalsete seadustega oleks see väidetavalt humaanne.
Tema sõnul on elu ja surm taas muutumas uueks tooteks
või teenuseks, et tarbijaid rahuldada.
Kui keegi tahab end tappa, ei pea ta selleks Orbachi sõnul
Iisraeli tervishoiusüsteemi kasutama.
Arstide ja farmatseutide töö ei seisne haigete tapmises
vaid nende päästmises.
Orbach küsib, kuidas erineb surmatabletiga tapmine
haige tapmisest püssiga.
Minister Orbachi sõnul on eutanaasia suurema debati osa teemal,
kuidas uued tehnoloogiad mõjutavad arstieetikat.
Arutz Sheva teatel värskendasid Iisraeli muinsuskaitseametnikud
Surnumere kirjarullide digitaalset raamatukogu,
mis avati 2012. aastal, sihiga pakkuda rullide sisu
ning nende analüüsi ja kommentaare kõigile soovijatele.
Koduleht on olnud väga edukas ja seda on külastanud
üle poole miljoni inimese kogu maailmast.
Iga kuu registreerub lehel 25 000 uut kasutajat.
Raamatukogu värskendus sisaldab 10 000 uut
ja kvaliteetset kirjarullide fotot, paremat otsingumootorit,
ning vene- ja saksakeelseid lehti, kuhu pääseb sotsiaalmeedia kaudu.
Rahvusvahelises koostöös on kirjarullide kaitseks
arendatud ainulaadne valvesüsteem, mis tagab rullide säilimise
optimaalsetes tingimustes, mis jäljendavad Juuda kõrbe koopaid,
kus rullid säilisid ligi 2000 aastat.
Need olid meie tänased uudised. Shalom ja kohtumiseni!
Tõlge: Monika Jaaguri